Оспорващото дружество ЕООД, представлявано от Р. Й. К. – редовно призовано, се представлява от адв. А., с пълномощно от днес.

Ответникът О. С. – Г. – редовно призован, не се представлява.

Заинтересованата страна ЕООД, представлявано от Р. Й. К. – редовно призована, не изпраща представител.

АДВ. А.: Да се даде ход на делото. 

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 

Жалбата на ЕООД, представлявано от Р. Й. К. против Решение № 140 по Протокол № 10/10.06.2016 г. от заседание на О. С. – Г..
Съдът докладва представените с жалбата писмени документи, както и документите представени от О. С. – Г., представляващи административната преписка по приемане на оспореното решение.

АДВ. А.: Уважаема госпожо Председател, поддържам жалбата по съображенията, изложени в нея. Считам, че са допуснати процесуални нарушения на нормата на чл. 146 от АПК, както и че решението не съдържа изискуемите от закона реквизити.
Да се приемат като доказателства по делото писмените документи приложени към делото, съставляващи административната преписка по внасяне на искането за издаване на разрешение за изработване на ПУП за имота, предмет на оспорваното решение. 
Няма да соча нови доказателства. 

Съдът намира, че следва да бъдат приети като доказателства по делото писмените документи приложени към жалбата, както и писмените документи представени от О. С. – Г., представляващи административната преписка по приемане на оспореното решение.
При преглед на административната преписка съдът констатира, че същата не е представена в цялост, а именно липсва цитираното в пълния протокол №10/10.06.2016 г. на О. С. - Г. Решение на комисията по устройство на територията, земеделието и гори, околна среда и туризъм към О. С. – Г.. Освен това в протокола се твърди, че на предишно заседание на О. С. – Г. е прието решение по така направеното предложение за изработване на ПУП.
С оглед изложеното съдът намира, че следва да бъде задължен О. С. – Г., в 3-дневен срок от получаване на съобщението, да представи относимите към административната преписка писмени документи, а именно Решение на комисията по устройство на територията, земеделието и гори, околна среда и туризъм от заседание на О. С. – Г. на което е разгледано предложението за изработване на проект за ПУП-ПЗ за имот № 032001, находящ се в землището на с. Марчево, община Г., местност „Туркаре”, както и доказателства за това дали по искане от ЕООД до Председателя на О. С. – Г. с вх. № ОС-330/31.05.2016 г. е налице решение на О. С. – Г., предхождащо Решение № 140 по Протокол № 10/10.06.2016 г.
Предвид изложеното, съдът

О П Р Е Д Е Л И:

ПРИЕМА като доказателства по делото писмените документи, приложени към жалбата, а именно: Удостоверение изх. № *3104/25.01.2016 г. на Агенция по вписванията; удостоверение изх. № *3835/18.02.2016 г. на Агенция по вписванията; искане от „. 2. ЕООД до Председателя на ОбС – Г. вх. № ОС-330/31.05.2016 г.; задание за изработване на ПУП по реда на чл. 125 от ЗУТ; ПУП – предложение за имот № 032001, землище с. Марчево, Община Г.; скица № 13/08.02.2015 г. на ОС „Земеделие” – Г.; споразумение относно промяна на предназначение на имот 032001, м. Туркаре, Община Г.; договор за покупко-продажба на недвижим имот по чл. 24, ал. 1 от ЗСПЗЗ  0 ПД-09-03/04.04.2014 г. между МЗХ и ЕООД; договор за предоставяне на концесия за добив на подземни богатства – строителни материали – пясъци и чакъли, от находище „Марчево”, Община Г. от 17.03.2006 г. между МРРБ и „. 2. Е. ведно с координатен регистър и схема на концесионната площ (стр. 19-46), както и писмените документи, изпратени с писмо изх. № ОС-402/29.06.2016 г. от О. С. – Г., а именно: препис от Протокол № 10 от 10.06.2016 г. от заседание на ОбС – Г.; заявление от „. 2. ЕООД до Председателя на ОбС – Г. с вх. № ОС-330/31.05.2016 г.; искане от „. 2. ЕООД до Председателя на ОбС – Г. вх. № ОС-330/31.05.2016 г.; докладна от кмета на Община Г. изх. № (не се чете) от 29.03.2016 г. до Председателя на ОбС – Г.;  Допълнително споразумение № 1 към договор за предоставяне на концесия за добив на подземни богатства – строителни материали – пясъци и чакъли, от находище „Марчево”, Община Г. – Приложение № 3 (Образец-отчет за дължимото концесионно възнаграждение); договор за предоставяне на концесия за добив на подземни богатства – строителни материали – пясъци и чакъли, от находище „Марчево”, Община Г. от 17.03.2006 г. между МРРБ и „. 2. Е. ведно с координатен регистър и схема на концесионната площ, ведно с 4 бр. приложения. 

ЗАДЪЛЖАВА О. С. - Г., в 3-дневен срок от получаване на съобщението, да представи Решение на комисията по устройство на територията, земеделието и гори, околна среда и туризъм от заседание на О. С. – Г. на което е разгледано предложението за изработване на проект за ПУП-ПЗ за имот № 032001, находящ се в землището на с. Марчево, община Г., местност „Туркаре”, както и доказателства за това дали по искане от „. 2. ЕООД до Председателя на О. С. – Г. с вх. № ОС-330/31.05.2016 г. е налице решение на О. С. – Г., предхождащо Решение № 140 по Протокол № 10/10.06.2016 г.

ОТЛАГА делото и го НАСРОЧВА за 12.10.2016 г. от 10:00 часа, за която дата оспорващото дружество уведомено чрез процесуалния си представител в процеса, ответникът и заинтересованата страна – при условията на чл. 137, ал. 7 от АПК.

Протоколът се написа в съдебно заседание, което приключи в 10:10 часа.

                         АДМИНИСТРАТИВЕН СЪДИЯ: /п/ Мария Тодорова

                                                               СЕКРЕТАР: /п/ Елена Филипова

Вярно с оригинала!
Е.Ф.